Jyllandsposten, 1840-07-07
Ved Licitationen blev en ei langt fra Skagen boende Proprietair Mindstbydende med en Summa af c. 10,000 Rbd. Hans Bud approberedes af Collegiet. Til at have Tilsyn med Bygningsarbeidet bestemtes af Aalborg Stiftsøvrighed, sandsynligviis efter Forslag af Skagens 2den Kirkeinspecteur, 2 af Byens Borgerrepræsentanter og meest bygningskyndige Mænd, der og erklærede sig villige til at overtage denne Byrde, der iøvrigt formeentligen aldeles ikke kunde paalægges dem, mod en, med Hensyn til at de i en Tid af 7 Maaneder maatte tilsidesætte deres Næringsvei eller lade den besørge ved Andre, billig Godtgjørelse, omtrent 3 Mk. dagligen til hver. Uden at erholde noget Svar paa deres Andragende i saa Henseende, der fra Kirkeinspectionen i Skagen blev Stiftsøvrigheden tilsendt til Afgjørelse, begyndte de deres Function. En Tilførsel af Muursteen fra Entrepreneurens eget Teglværk, af hvilke de fleste ei kunde andet end antages at være ikkun halvbrændte, gav Anledning til, at det af Kirkeinspectionen, blev Entrepreneuren paalagt at lade Stenene sortere, ligesom der af Kirkeinspectionens 1ste og 3die Medlem var bleven gjort Forespørgsel til Stiftsøvrigheden om, hvorvidt der maatte blive brugt Muursteen fra Entrepreneurens Teglværk, istedetfor fra Flensborg, hvilke sidste i Overslaget vare bestemte til Skagens nye Kirke, paa hvilken Forespørgsel der, efter mange Ugers Forløb, erholdtes Svar, at de omspurgte Muursteen maatte være af ligesaa god Beskaffenhed som de fra Flensborg, og at ingen halvbrændte maatte bruges (tydelige Ord). Jfølge det Entrepreneuren givne Paalæg skal og et Slags Sortering af hans Muursteen være bleven foretagen af hans Folk, dog uden speciel Control, hvilken Sortering imidlertid blev saa ufuldkommen, at de 2 Sidstberørte af Skagens Kirkeinspections Medlemmer, efter skeet Forestilling fra Tilsynsmændene ved Kirkens Opførelse, fandt sig foranledigede til at paalægge nysmeldte Tilsynsmænd at foranstalte en Sortering under deres Opsyn, hvorom og Entrepreneuren skriftligen underrettedes af meeromtalte 2 Kirkeinspections=Medlemmer. Sorteringen blev og under Entrepreneurens Fraværelse paa en Reise paabegyndt af hans Folk, under Opsyn af Tilsynsmændene, ved Kirkens Opførelse, men blev strax efter ved hans Tilbagekomst forbudt af ham, idet han erklærede, at Kirken opførtes paa hans Ansvar, hvorfor han bød sine Folk at fortsætte det begyndte Muurarbeide med de omtvistede Steen i Flæng uden videre Sortering. Tilsynsmændene meldte det Passerede for 1ste og 3die Medlem af Kirkeinspectionen, hvis 2det Medlem da var fraværende paa en Reise. Disse Sidste begave sig til Byggepladsen og tilkjendegave Entrepreneuren, at de Steen, han ei vilde lade sortere, og af hvilke de fleste saa aabenbarligen vare ikkun halvbrændte og saaledes ei ifølge Aalborg Stiftsøvrigheds Skrivelse maatte bruges, vare kasserede tilligemed det Arbeide, der dermed alt var opført. Uden at bryde sig herom, lod Entrepreneuren mure fort med sine kasserede Steen, hvorefter han, da Muurarbeidet en Tid maatte ophøre af Mangel paa Kalk, anvendte Tiden til hos vedkommende Øvrighed at erholde et Par Mænd udvalgte til at syne hans Muur-Materialier og Arbeide, til hvilket Syn udnævntes en Snedker, der forrettede Arbeide til Kirken, og en Tømmermand, hvis Søn, efter Rygte, dengang skulde have Muurarbeide for Entrepreneuren. Disse til et saadant Syn vistnok ei ganske habile og neppe aldeles uvillige Mænd afgave, efter hvad man havde Formodning om, en Dom til Entrepreneurens Fordeel, ihvorvel selv de ei kunde erklære alle hans Muursteen for fuldkommen brændte, om end brugelige, og de erholdt – hvilket ei var ventet – Tilladelse til i Retten, mod skeet Protest og Forbeholdelse af et Oversyn, at beedige deres Syn. Skjøndt det i Licitationsconditionerne hedder, at Entrepreneuren skal skaffe nyt og forsvarligt Materiale istedetfor det, der af Kirkeinspectionen og det specielle Tilsyn ved Kirkens Opførelse, kasseres, og uopholdeligen rette de Feil, der af Tilsynet opdages ved Arbeidet og betimeligen udsættes, uden at der er givet ham nogen Ret til at lade tage noget Syn, og skjøndt Efterlevelse af Licitationsconditionerne, Overslag og Tegning til Kirken er i en Skrivelse af Stiftsøvrigheden gjort til en nødvendig betingelse forLicitationssummens Udbetaling, fandt dog 1ste og 3die Medlem af Skagens Kirkeinspection Anledning til hos Stiftsøvrigheden at andrage om et Oversyn, mod hvilket 2den Kirkeinspecteur i given skriftlig Erklæring ei heller fandt noget at erindre. Med det skeete Andragende var fulgt en under Eeds Tilbud given Attest fra næsten samtlige Murere i Skagen, og et Par andre Mænd, i hvilken de erklærede de fleste af de fra Entrepreneurens Teglværk til Skagen førte Muursteen for halvbrændte og uforsvarlige til en Bygning som en Kirke, ligesom og en Attest fra 2 Mænd, der have tilbudt med Eed at ville bevidne, at der i den opførte Ringmuur til Kirken vare Muursteen af saa ringe Beskaffenhed, at de have ladet sig pille Stykker af med Fingre og kradse Huller i med Negle. Et Oversyn blev foranstaltet af Stiftsøvrigheden, og udvalgtes dertil inden Hjørring Extraret 2 Murere og 2 Teglbrændere, fra denne Bye og Omegn. Efter givet Varsel til alle Vedkommende indfandt Stiftsøvrigheden sig med disse 4 Mænd, en Teglbrænder fra Aalborg og en Lieutenant ved det det sidste Sted værende 3die jydske Regiment, paa Byggepladsen en dertil berammet Dag. Ved at see Materialier og Arbeide udlod Stiftsøvrighedens geistlige Medlem sig med, at det ei var godt, Lieutenanten, at de omtvistede Steen vare tjenlige til en Ladebygning, ja selv de øvrige paa Byggepladsen værende gule Muursteen ei vare gode, ligesom det og er sagt, at han har erklæret, at under Opsyn af ham fik Entrepreneuren ei Lov til at bruge de fra hans Teglværk bragte Muursteen. Teglbrænderen fra Aalborg erklærede, ved at optage een af de paa Byggepladsen liggende Steen, hvis Mage i Tusindtal var indsat i Kirkens opførte Ringmuur ud og indvendigen, denne for kun halvt brændt. Foranstaaende, som vil kunne beediges, forandredes imidlertid senere, uden at Anledningen dertil udtrykkeligen kan siges, derhen, at Lieutenanten erklærede Muursteenene til Kirken for en Bisag, Fundamentet for det vigtigste, Teglbrænderen fra Aalborg, at han saae ikkun en halvbrændt Muursteen i Ringmuren. De formeentlige Hovedpersoner, Oversynsmændene fra Hjørring, erklærede de fleste af de omspurgte Muursteen for ikkun halvbrændte og i det Hele uforsvarlige og den til Kirken anvendte Kalk for altfor sandblandet. Denne Dom skulle de siden have skriftligen afgivet til Stiftsøvrigheden, omendskjøndt de ei have erholdt Tilladelse til at beedigeden, ligesom og Skagens Kirkeinspection er bleven holdt i Uvidenhed om den, idet af Stiftsøvrigheden blev svaret de 2 af dens Medlemmer, som anmodede om at vorde underrettede om den, at Oversynet var et privat Syn, foranstaltet af Stiftsøvrigheden, og Skagens Kirkeinspection uvedkommende. Jfølge en formeentligen hos Lieutenanten opstaaet Jdee, at Grunden, hvorpaa Kirken hvilede, ei var sikker, erholdtes efter Stiftsøvrighedens Bortreise fra Skagen en Skrivelse fra høisamme, hvori tilmeldtes, at Byggepladsen til Kirken skulde forandres, og ikkun et Slyngværk lægges under Kirken i Jordens Overflade paa et lidet Gruuslag, der blev kaldet en Steenrevle, uden nogen videre Kampesteensgrundvold for Kirken.